
CONSILIUL LOCAL
AL MUNICIPIULUI FOCŞANI
 HOTĂRÂRE
        Privind, infiinţarea Serviciului Public “Creşe” din Municipiul Focşani


 Consiliul local al municipiului Focsani, judetul Vrancea, întrunit în şedinţa ordinară;

         - analizând proiectul de hotarare initiat  de Primarul municipiului Focsani, raportul comun al Directiei resurse umane si coordonare unitati subordonate şi Direcţiei economice inregistrat la nr. 37263/19 iulie 2013 prin care se propune  infiinţarea Serviciului Public “Creşe” din Municipiul Focşani, precum si avizul favorabil al Comisiei de buget şi administraţie publică;

        - văzând avizul conform al Inspectoratului Şcolar Judeţean Vrancea nr.477/8 februarie 2013 şi Hotărârea Consiliului Local al Municipiului Focşani nr.30 din 11 februarie 2013 privind aprobarea reţelei şcolare a unităţilor de învaţământ preuniversitar din Municipiul Focşani pentru anul şcolar 2013-2014;

         
- având în vedere prevederile Hotărârii Guvernului nr.1252/2012 privind aprobarea Metodologiei de organizare şi funcţionare a creşelor şi a altor unităţi de educaţie timpurie antepreşcolară;

         
- în conformitate cu prevederile Legii nr.263/2007 privind înfiinţarea, organizarea şi funcţionarea creşelor, cu modificările si completările ulterioare;

- în baza art. 36 alin. (3) lit b),  alin.(6) lit a) pct.1 şi în temeiul art. 45 alin. (1) din Legea nr. 215/2001 privind administraţia publică locală, republicată, cu modificările si completările ulterioare;

HOTARASTE:

Art.1.(1). Înfiinţarea Serviciului Public “Creşe”, unitate cu personalitate juridică în subordinea Consiliului Local al Municipiului Focşani, începând cu data de 1 septembrie 2013.

          (2).  Serviciul Public “Creşe” are sediul în Municipiul Focşani, str. Diviziei, nr. 1 A şi are în subordine : Creşa nr. 1 cu sediul în strada Aleea 1 Iunie – Focşani şi Creşa nr. 7 cu sediul în str. Diviziei, nr. 1 A – Focşani .

        Art.2. Regulamentul de organizare şi funcţionare al Serviciului Public “Creşe, organigrama şi statul de funcţii vor fi supuse aprobării Consiliului Local al Municipiului Focşani.
        Art.3.(1). Preluarea personalului care îşi desfăşoară activitatea la Creşa nr. 1– Focşani şi Creşa nr. 7 – Focşani din cadrul Serviciului Public Local de Asistenţă Socială Focşani se face pe bază de protocol încheiat între părţi, începând cu data de 1 septembrie 2013.


       (2). Preluarea bunurilor aflate în evidenţele contabile ale Serviciului Public Local de Asistenţă Socială Focşani de către Serviciul Public “Creşe” se face pe bază de protocol încheiat între părţi începând cu data de 1 septembrie 2013

Art.4. Aprobarea exercitării funcţiei de ordonator terţiar de credite a directorului unităţii.

Art.5.  Finanţarea cheltuielilor necesare organizării şi funcţionării Serviciului Public “Creşe” se va realiza din bugetul local, sume defalcate din unele venituri ale bugetului de stat, contribuţii lunare ale părinţilor / reprezentanţilor legali, stabilite conform legii, donaţii, sponsorizări şi alte sume legal constituite.

Art.6. Începând cu data de 1 septembrie 2013 anexa nr. 1 la Hotărârea Consiliului Local al Municipiului Focşani nr. 30/2013, anexa nr. 1 la Hotărârea Consiliului Local al Municipiului Focşani nr. 116/2013 cu  modificările şi completările ulterioare şi anexa nr. 81 la Hotărârea Consiliului Local al Municipiului Focşani nr. 96/2013, se modifică corespunzător.
        
Art.7. Prezenta hotărâre va fi comunicată de către Direcţia administraţie publică locală, compartimentelor, birourilor, serviciilor şi Primarului Municipiului Focşani, care va asigura executarea acesteia  prin Directia administratie publica locala,  Directia resurse umane si coordonare unitati subordonate, Directia economica, Serviciul Public Local de Asistenţă Socială Focşani, Inspectoratul Şcolar Judeţean Vrancea şi Serviciul Public “Creşe”.

